Βίλχεμ Βολφχάγκεν

Ο Βίλχεμ Βολφχάγκεν (Vilhelm Wolfhagen, 11 Νοεμβρίου 1889 – 5 Ιουλίου 1958) ήταν Δανός διεθνής ποδοσφαιριστής που αγωνιζόταν ως επιθετικός. Ήταν αργυρός Ολυμπιονίκης με την εθνική ομάδα της Δανίας σε δύο Ολυμπιάδες (1908, 1912).

Σταδιοδρομία
Ξεκίνησε τη σταδιοδρομία του ως αριστερός ακραίος επιθετικός το 1906 με την Κοπεγχάγη Μπόλντκλουμπ, σύλλογο με τον οποίο αγωνίστηκε για 12 χρόνια. Κατέκτησε τρία τοπικά πρωταθλήματα Κοπεγχάγης και τέσσερα εθνικά πρωταθλήματα. καθώς Συμμετείχε με την Εθνική Ομάδα στους  Ολυμπιακούς Αγώνες του 1908 και σημείωσε τέσσερα γκολ στη νίκη 9–0 με αντίπαλο τη Γαλλία Β, στο πρώτο παιχνίδι ποδοσφαίρου στην ιστορία των Ολυμπιακών Αγώνων. Σκόραρε άλλα τέσσερα γκολ στο δεύτερο παιχνίδι των Ολυμπιακών Αγώνων (22 Οκτωβρίου), στη συντριπτική νίκη με 17–1 επί της Γαλλίας, τη μεγαλύτερη νίκη στην ιστορία της εθνικής ομάδας της Δανίας, τη μεγαλύτερη ήττα στην ιστορία της Εθνικής Γαλλίας, στον αγώνα με τα περισσότερα γκολ στην ιστορία των Ολυμπιακών τουρνουά. Τέσσερα χρόνια αργότερα, σημείωσε ένα γκολ στους τρεις αγώνες της Δανίας στους Ολυμπιακούς Αγώνες του 1912, προτού ηττηθεί για άλλη μια φορά από τη Μεγάλη Βρετανία στον τελικό. Τελείωσε την καριέρα του στην εθνική ομάδα τον Οκτώβριο του 1917, έχοντας πετύχει 14 γκολ σε 18 αγώνες.

Δείτε επίσης 
 Κατάλογος ποδοσφαιριστών που σημείωσαν ρεκόρ με χατ-τρικ

Παραπομπές 

 

Δανοί ποδοσφαιριστές
Ποδοσφαιριστές Εθνικής Δανίας
Ποδοσφαιριστές Κοπεγχάγη Μπόλντκλουμπ
Ποδοσφαιριστές στους Θερινούς Ολυμπιακούς Αγώνες 1908
Ποδοσφαιριστές στους Θερινούς Ολυμπιακούς Αγώνες 1912
Επιθετικοί ποδοσφαιριστές